Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 626/07/6606	Lučenec, 12.10.2012
EEČ : 2-47-137-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec dcéry XXXXX, nar.  XXXXX hoci bol podľa právoplatného rozsudku  Okresného súdu v Lučenci  č.  11Nc 159/94 z 12.12.1994 povinný  počnúc dňom  01.08.1994 povinný platiť výživné na dcéru v sume 350,- Sk t. j. 11,61 € vždy mesačne vopred do 10-teho dňa toho ktorého mesiaca k rukám matky dieťaťa XXXXX, nar. XXXXX z Fiľakova takto uloženú povinnosť v XXXXX a inde riadne neplnil a za obdobie od 01.02.2006 do 30.09.2007 dlhoval na výživnom celkom 3 538 Sk t. j. 117,44 €   
lebo zanikla trestnosť činu
Odôvodnenie:
Poverený príslušník OSV PZ v Lučenci po začatí trestného stíhania dňa 28.09.2007 pod č. ORP-1093/1-OSV-LC-2007 vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1 Trestného zákona, ktorý mala spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený príslušník OO PZ vo Fiľakove po ukončení skráteného vyšetrovania predložil dňa 28.09.2012 na okresnú prokuratúru návrh na zastavenie trestného stíhania z 26.09.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX zo 14.06.2012 zistil, že tento v roku 2008 na presný dátum sa nepamätal pri osobnom stretnutí s XXXXX matkou ich dcéry, tejto odovzdal finančnú hotovosť na výšku ktorej sa už nepamätá, ale bola v sume rovnajúcej sa dlžnému výživnému, čím vyživovaciu povinnosť splnil.  
Z výpovede svedkyne - poškodenej XXXXX z 27.12.2011 som zistil, že obv. XXXXX v roku 2008 jej osobne uhradil celú dlžnú sumu výživného, ďalej uviedla, že napriek neplneniu vyživovacej povinnosti ich dcéra XXXXX netrpela núdzou. Vyživovacia povinnosť obvinenému trvala do roku 2008, kedy dcéra prestala študovať.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jej trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor